**TÁJÉKOZTATÁS!**

A Ráckevei Rendőrkapitányság jelzése alapján **szeretnénk kérni a tisztelt lakosságot, hogy a befagyott Kis-Dunán ne tartózkodjanak, korcsolyázzanak!**

A szabad vízen való tartózkodás alapvető szabályairól szóló 46/2001. (XII. 27.) számú BM rendelet szabályozza, hogy TILOS a folyókon, és azok mellékágain tartózkodni, ha azok be vannak fagyva.

„5. § (1) A szabad vizek jegén tartózkodni azokon a helyeken szabad, amelyek nem esnek tiltó rendelkezés alá.

(2) A szabad vizek jegén tartózkodni csak akkor szabad, ha a jég kellő szilárdságú, nem olvad, illetve nem mozog.

**(3) Tilos a szabad vizek jegén tartózkodni:**

a) éjszaka és korlátozott látási viszonyok között;

b) járművel, a biztonságos munkavégzés kivételével;

c) kikötők és veszteglőhelyek területén;

**d) folyóvizeken és azok mellékágain.**

(4) A (2) és (3) bekezdésben meghatározott feltételek és tilalmak nem vonatkoznak a folyókon kialakult jégtorlaszok megbontását - jégkár megelőzése vagy elhárítása céljából - végző szakszemélyzet tevékenységére.”

Kérjük, hogy az esetleges balesetek elkerülése miatt a fentieket tartsák be.

Köszönjük megértésüket!